ddrg/super_eurlex huggingface dataset:
Kokkumonteerimata, moodulitest koosnev paneelekraan (nn LED-sein), mis koosneb mitmest plaadikujulisest moodulist, igaüks mõõtmetega umbes 38 × 38 × 9 cm. Igal plaadil on punased, rohelised ja sinised valgusdioodid, iga plaadi eraldusvõime on 16 × 16 pikslit, punktisamm 24 mm, heledus 2 000 cd/m2 ja värskendussagedus üle 300 Hz. Plaatidel on ka juhtelektroonika. Ekraan esitatakse tollile koos töötlussüsteemiga, millel on — videoprotsessor, mis võtab vastu mitmesuguseid sisendsignaale (nt CVBS, Y/C, YUV/RGB, (HD-)SDI või DVI) ja võimaldab mastaapida pilti/videot ekraani suuruseks, ning — signaaliprotsessor, mis võimaldab sisendsignaali pikslid ekraanile vastendada. Töödeldud signaal saadetakse kiudoptiliste kaablite kaudu signaaliprotsessorist andmejaoturisse. Andmejaotur saadab andmed omakorda ekraani eri plaatidele. Ekraan esitatakse tollile sobivana kasutamiseks spordi- või meelelahutusüritustel, jaemüügi reklaamtahvlitena jne, kuid mitte lähidistantsilt vaatamiseks.

8528 59 39
(2)

Sidusrühmade liidud on esitanud andmeid mittedioksiinitaoliste PCBde esinemise kohta loodusliku hariliku ogahai (Squalus acanthias) puhul. Nende andmete alusel võib täheldada, et mitmel juhul ei ole kehtivat piirnormi 75 ng/märgkaalu grammi kohta võimalik häid kalandustavasid normaalsetes püügi- ja kasvutingimustes järgides saavutada. Esitatud andmed näitavad, et praegu kehtiv piirnorm ei ole kooskõlas põhimõttega, et sätestatakse nii madalad saasteainete piirnormid, kui on mõistlikult võimalik saavutada. Seepärast on asjakohane suurendada mittedioksiinitaoliste PCBde kehtivat piirnormi loodusliku hariliku ogahai (Squalus acanthias) puhul, ilma et see ohustaks inimeste tervist.
(2)

Kõige hilisem aasta, mille puhul on dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta andmeid, on 2014. eelarveaasta (1. oktoober 2013 – 30. september 2014). Ameerika Ühendriikide tolli- ja piiriteenistuse avaldatud andmete kohaselt on liidu soodustuste olematuks muutmise või vähendamise määr 3 295 333 USA dollarit.
(4)

Liidu lõhna- ja maitseainete ning lähtematerjalide loetelu sisaldab mitut ainet, mille hindamist ei ole Euroopa Toiduohutusamet veel lõpule viinud või mille kohta ta on taotlenud hindamise lõpuleviimiseks täiendavaid teaduslikke andmeid. Ühe sellise aine, nimelt N-etüül-(2E,6Z)-nonadieenamiidi puhul on kõnealuse lõhna- ja maitseaine turuleviimise eest vastutavad isikud taotluse tagasi võtnud. Seetõttu tuleks see lõhna- ja maitseaine liidu loetelust välja jätta.
(6)

Euroopa Toiduohutusamet (edaspidi „toiduohutusamet”) hindas aminohapete ja seotud ainete kasutamise ohutust lõhna- ja maitseainetena ning esitas oma arvamuse 29. novembril 2007 (4). Toiduohutusamet tegi järelduse, et inimeste kokkupuude toidust saadavate aminohapetega on suurusjärkude võrra suurem kui eeldatav kokkupuute tase nende kasutamisel lõhna- ja maitseainetena ning et üheksa aine, sealhulgas L-leutsiini puhul ei ole eeldatava tarbimistaseme juures ohtu nende kasutamisel lõhna- ja maitseainetena.
(2)

Rakendusmääruse (EL) nr 1273/2011 artikli 1 lõike 1 punktis a on sätestatud, et kvootide teine alaperiood on aprill.
(1)

Euroopa Parlamendi ja nõukogu määrus (EL) nr 331/2014, (1) millega luuakse programm „Perikles 2020” ja asendatakse nõukogu otsusega 2001/923/EÜ (2) loodud programm „Perikles”, näeb ette, et liikmesriikides kohaldatakse seda vastavalt aluslepingutele. Euroopa Liidu toimimise lepingu artiklis 139 sätestatakse, et artiklis 133 osutatud euro kasutamisega seotud meetmed ei ole kohaldatavad liikmesriikidele, mille suhtes on kehtestatud erand.
„Al-Azhar Ben Mohammed Ben El-Abed Al-Tlili (teise nimega Lazar Ben Mohammed Tlili). Aadress: Via Carlo Porta 97, Legnano, Itaalia. Sünniaeg: 26.3.1969. Sünnikoht: Feriana, Al-Kasrain, Tuneesia. Kodakondsus: Tuneesia. Passi nr: M351140 (Tuneesia pass kaotas kehtivuse 16.6.2005). Muu teave: a) Itaalia maksukood: TLLLHR69C26Z352G; b) vabastatud vanglast Itaalias 15.1.2007 c) ema nimi on Essayda Bint Salih Al-Tlili. Artikli 2a lõike 4 punktis b osutatud kuupäev: 3.9.2002.”
(223)

Nimetatud prognoosile vaidleb vastu üks kasutaja, kes väidab, et liidu tootmisharu suudab toota 2015. aasta lõpuks ainult kuni 90 000 tonni suure läbitavusega tooteid. Kõnealuse väite puhul täiendavate tõendite puudumisel ei saanud komisjon väite täpsust selles etapis kontrollida. Siiski, isegi kui osutuks õigeks kasutaja prognoos, et liidu tootjate tootmisvõimsus ei suudaks tulevikus täita liidu nõudlust suure läbitavusega toodete järele, ei oleks see üksi otsustavaks teguriks. Liidu huvide analüüs ei eelda, et liidu nõudlus peab olema täielikult täidetud liidu toodetega. Igal juhul on dumpinguvastase tollimaksu eesmärk taastada liidu turul võrdsed tingimused. Seega eeldatakse, et asjaomaste riikide importi tarnitakse jätkuvalt liidu turule, kuigi õiglaste hindadega. Seetõttu jõudis komisjon esialgu seisukohale, et puudub kindel tõenäosus, et meetmete kehtestamine tooks kaasa suure läbitavusega suundorienteeritud struktuuriga elektrotehnilisest räniterasest lehtvaltstoodete tarnedefitsiidi.
„b)

Tagasiside vea numbrid: Teema/Lisa Vea numbrid Vea põhjus Tagasi lükatud (NAK) järelmeetmed on nõutavad Vastuvõetud ja talletatud (ACK) järelmeetmed on nõutavad Vastu võetud ja talletatud (ACK) hoiatusega Teavitamine 101 Sõnum on loetamatu 102 Andmete väärtus või suurus on väljaspool lubatud piire 104 Kohustuslikud andmed puuduvad 105 Käesolev teade on duplikaat; katse saata uuesti varem tagasi lükatud teadet 106 Loata andmeallikas 150 Järjestusviga 151 Kuupäev/kellaaeg tulevikus 155 Käesolev teade on duplikaat; katse saata uuesti varem vastu võetud teadet II lisa 250 Katse laevale teadet uuesti saata 251 Laevale ei ole teatatud 252 Liigid mitte AUT, LIM ega SUS VIII lisa 301 Sõnum „Saak” enne sõnumit „Saak sisenemisel” 302 Sõnum „Ümberlaadimine” enne sõnumit „Saak sisenemisel” 303 Sõnum „Saak väljumisel” enne sõnumit „Saak sisenemisel” 304 Asukohta ei ole edastatud (CAT, TRA, COX) 350 Asukoht ilma sõnumita „Saak sisenemisel” X lisa 401 Sõnum „Seirelaeva väljumine” enne sõnumit „Seirelaeva sisenemine” 450 Vaatlemine ilma sõnumita „Seirelaeva sisenemine” 451 Inspektoritele või inspektorite laevale ei ole teatatud”
(4)

Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest erand, mis võimaldab liikmesriikidel määrata 2015. aastaks kindlaks ühtse taotluse, toetuse- või maksetaotluste esitamise lõpptähtpäev ja toetusõiguste taotluste või põhitoetuskava toetusõiguste väärtuse suurendamise taotluste esitamise lõpptähtpäev, mis on hilisem, kui on ette nähtud kõnealustes artiklites. Kuna rakendusmääruse (EL) nr 809/2014 artikli 15 lõikes 2 osutatud kuupäev on seotud nimetatud määruse artikli 13 lõikes 1 sätestatud lõpptähtpäevaga, tuleks teha samasugune erand ühtse taotluse või maksetaotluse muudatustest teavitamiseks.
(7)

Kilttursa kohta on teada, et selle varude uuenemine on korrapäratu ja nende suurt uuenemist tuleks ära kasutada. ICES märgib, et „majandamisel tuleks mitme liigiga püügipiirkonnas keskenduda kilttursa püügil selektiivsuse suurendamisele” ning et „tuleks kaaluda täiendavate tehniliste meetmete võtmist, et vähendada kaaspüügina püütava 2013. aasta juurdekasvu tagasiheidet. Need meetmed võivad hõlmata ruudukujuliste silmadega selektiivakendes suurema võrgusilma kasutamist ja/või võrgusilma suurendamist päristursaliste hulka kuuluva kilttursa püügil”. Teisisõnu, kui ei võeta viivitamata meetmeid, jätkub uuenevate tursa- ja kilttursavarude noorte isendite tagasiheide.
2)

Artikli 5 lõige 3 asendatakse järgmisega: „3. I lisas on loetletud füüsilised ja juriidilised isikud, üksused ja asutused, kelle puhul sanktsioonide komitee on teinud kindlaks, et nad osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda: a) rikuvad ÜRO Julgeolekunõukogu resolutsiooni 2127 (2013) punktis 54 kehtestatud relvaembargot või on kas otse või kaudselt müünud, tarninud või üleandnud relvi või nendega seotud materjali Kesk-Aafrika Vabariigis asuvatele relvastatud rühmitistele või kuritegelikele võrgustikele, või on saanud Kesk-Aafrika Vabariigis asuvate relvastatud rühmitiste või kuritegelike võrgustike vägivallategudega seotud relvi või nendega seotud materjali või tehnilist nõustamist, koolitust või abi, sealhulgas rahastamist ja finantsabi; b) tegelevad selliste tegevuste kavandamise, juhtimise või toimepanemisega Kesk-Aafrika Vabariigis, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine; c) värbavad või kasutavad lapsi Kesk-Aafrika Vabariigis toimuvas relvastatud konfliktis, rikkudes kohaldatavat rahvusvahelist õigust; d) toetavad relvastatud rühmitisi või kuritegelikke võrgustikke Kesk-Aafrika Vabariigis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel; e) takistavad humanitaarabi toimetamist Kesk-Aafrika Vabariiki või juurdepääsu humanitaarabile või selle jagamist Kesk-Aafrika Vabariigis; f) tegelevad ÜRO missioonide või rahvusvaheliste rahuvalveüksuste, sealhulgas MINUSCA, liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega; g) juhivad sanktsioonide komitee poolt loetellu kantud üksust või on toetanud sanktsioonide komitee poolt loetellu kantud isikut, üksust või asutust või loetellu kantud isiku, üksuse või asutuse omanduses või kontrolli all olevat üksust või on tegutsenud tema huvides või nimel või tema juhiste kohaselt.”
(5)

Lisaks on teaduslik järelevalverühm kõige värskemate andmete põhjal jõudnud järeldusele, et liitu sissetoomise keelamist tuleks muuta järgmiste liikide puhul, nii et see keeld kehtiks üksnes eluskorallide suhtes, välja arvatud tehissubstraadile kinnituvad meres kasvatatud isendid: — Euphyllia divisa, Euphyllia fimbriata, Euphyllia paraancora, Euphyllia paradivisa ja Euphyllia yaeyamaensis Indoneesiast.
(4)

13. veebruaril 2014 esitas Euroopa Toiduohutusamet (EFSA) teadusliku arvamuse BSE (veiste spongioosne entsefalopaatia) ohu kohta veiste soolestikus ja soolekinnistis (3) (edaspidi „EFSA arvamus”). Selles arvamuses selgitati, kuidas määrata veiste soolestiku ja soolekinnisti erinevates osades esineva nakkavuse taset. EFSA arvamuse kohaselt on BSE-nakkusega veiste puhul, i) kes on kuni 36 kuu vanused, üle 90 % BSE nakkavusest seotud viimase nelja meetriga peensoolest ja umbsoolega; ii) kes on 36 kuni 60 kuu vanused, hulgaliselt individuaalseid erinevusi soolestiku ja soolekinnisti struktuuri suhtelises mõjus nakkavusele; iii) kes on 60 kuu vanused ja vanemad, üle 90 % BSEga nakkavusest seotud mesenteriaalsete närvide ning kõhuõõne- ja mesenteriaalsete ganglionide kogumitega; iv) olenemata nakatunud loomade vanusest nende hukkamisel vaid alla 0,1 % kõigist nakkusjuhtudest tulenenud kaksteistsõrmiksoolest, käärsoolest ja mesenteriaalsetest lümfisõlmedest. EFSA arvamuses on märgitud ka, et nimetatud kudedega seonduvate nakkusjuhtude koguarv varieerub sõltuvalt nakatunud loomade vanusest – kõige rohkem esineb nakkust alla 18 kuu vanustel loomadel ja nakkusjuhtude arv väheneb järk-järgult üle 60 kuu vanuste loomade puhul.
(1)

Nõukogu määruse (EL, Euratom) nr 1311/2013 (2) artikli 19 lõikega 1 on ette nähtud, et kui pärast 1. jaanuari 2014 võetakse muu hulgas vastu Euroopa Maaelu Arengu Põllumajandusfondi programmid, mille eelarvet täidetakse koostöös liikmesriikidega, muudetakse mitmeaastast finantsraamistikku, et kanda järgmistesse aastatesse üle 2014. aastal kasutamata jäänud vahendite osa, mis ületab asjaomaseid kulude ülemmäärasid.
(6)

Pärast puhanguid eespool nimetatud osariikides esitasid Ameerika Ühendriigid oma territooriumi epidemioloogilise olukorra kohta ajakohastatud teavet ja kirjeldasid meetmeid, mida on võetud kõrge patogeensusega linnugripi edasise leviku ärahoidmiseks, ning komisjon on nüüdseks seda teavet ja neid meetmeid hinnanud. Kõnealuse hindamise alusel ning vastavalt kokkuleppes sätestatud kohustustele ja Ameerika Ühendriikide antud tagatistele on asjakohane muuta teatavate kaupade liitu toomise piiranguid nii, et need hõlmaksid kogu Minnesota, Lõuna-Dakota, Wisconsini ja Iowa osariigi territooriumi ning Missouri, Arkansase, Kansase, Montana ja Põhja-Dakota osariikide neid osi, mille suhtes Ameerika Ühendriikide veterinaarasutused on praeguste puhangutega tõttu kehtestanud piirangud.
(3)

Selleks, et leevendada liikmesriikide eelarvepiiranguid programmitöö perioodi algetapis, võttes arvesse kiireloomulist vajadust vähendada noorte töötust ja arvestades noorte tööhõive algatuse eripära, tuleks kehtestada määrust (EL) nr 1303/2013 täiendavad sätted, et suurendada noorte tööhõive algatuse raames toetust saavatele rakenduskavadele 2015. aastal ette nähtud esialgsete eelmaksete määra. Selleks et tagada, et liikmesriikidel oleks piisavalt vahendeid noorte töötuse vähendamisele suunatud toimingute rakendamise eest vastutavatele toetusesaajatele maksete tegemiseks, tuleks 2015. aastal eraldada noorte tööhõive algatuse sihtotstarbelisest eraldisest täiendav summa esialgse eelmakse tegemiseks noorte tööhõive algatuse raames toetust saavatele rakenduskavadele, et täiendada vastavalt määrusele (EL) nr 1303/2013 makstud eelmakseid.
Nimi Tuvastamisandmed Põhjendus Loetellu kandmise kuupäev

182. Amr Armanazi (teise nimega Amr Muhammad Najib Al-Armanazi, Amr Najib Armanazi, Amrou Al-Armanazy) Sünniaeg: 7. veebruar 1944 Süüria teadusuuringute keskuse (SSRC) peadirektor, toetas Süüria armeed sellise varustuse hankimisel, mida kasutatakse meeleavaldajate jälgimiseks ja represseerimiseks. Vastutab ka ebakonventsionaalsete relvade (sh keemiarelvade) ning nende kanderakettide väljatöötamise ja tootmise eest. Vastutav tsiviilelanikkonna vägivaldse represseerimise eest; toetab režiimi. 23.7.2014

201. Wael Abdulkarim (teise nimega Wael Al Karim) Aadress: Pangates International Corp Ltd, PO Box Sharjah Airport International Free Zone, Araabia Ühendemiraadid Al Karim for Trade and Industry, PO Box 111, 5797 Damascus, Süüria Süüria režiimile nafta tarnimisel vahendajana tegutseva, loetellu kantud üksuse Pangates International Corp Ltd tegevdirektor. Pangatesi tegevdirektorina toetab Wael Abdulkarim Süüria režiimi ja saab sellest kasu. Ta on samuti kõrgel ametikohal loetellu kantud üksuses Al Karim Group, mis on Pangatesi emaettevõtja. Tulenevalt tema kõrgest ametikohast Pangatesis ja Al Karim Groupis on ta samuti seotud nende loetellu kantud üksustega. 7.3.2015

202. Ahmad Barqawi (teise nimega Ahmed Barqawi) Aadress: Pangates International Corp Ltd, PO Box Sharjah Airport International Free Zone, Araabia Ühendemiraadid Al Karim for Trade and Industry, PO Box 111, 5797 Damascus, Süüria Süüria režiimile nafta tarnimisel vahendajana tegutseva Pangates International Corp Ltd peadirektor ning Al Karim Groupi juht. Nõukogu on loetellu kandnud nii Pangates Internationali kui ka Al Karim Groupi. Pangatesi tegevdirektorina ja selle emaettevõtja Al Karim Groupi juhina toetab Ahmad Barqawi Süüria režiimi ja saab sellest kasu. Tulenevalt tema kõrgest ametikohast Pangatesis ja Al Karim Groupis on ta samuti seotud loetellu kantud üksustega Pangates International ja Al Karim Group. 7.3.2015
(5)

Rakendusmääruse (EL) nr 917/2011 artiklis 3 on sätestatud, et kui Hiina Rahvavabariigi keraamiliste plaatide tootja esitab piisavad tõendid selle kohta, et: 1) ta ei eksportinud uurimisperioodi (1. aprillist 2009 kuni 31. märtsini 2010) jooksul liitu Hiina Rahvavabariigist pärit keraamilisi plaate; 2) ta ei ole seotud ühegi eksportija või tootjaga, kelle suhtes kohaldatakse kõnealuse määrusega kehtestatud dumpinguvastaseid meetmeid, ning 3) ta on vaatlusalust toodet tegelikult liitu eksportinud või on võtnud endale tagasivõetamatu lepingulise kohustuse eksportida seda toodet liitu märkimisväärses koguses alles pärast uurimisperioodi lõppu, st pärast 31. märtsi 2010; võib kõnealuse määruse artikli 1 lõiget 2 muuta ja määrata uuele eksportivale tootjale koostööd tegevate valimisse kaasamata äriühingute suhtes kohaldatava tollimaksumäära, mis on kaalutud keskmine tollimaksumäär 30,6 %.
(6)

Edasilükkamisotsust kasutav liikmesriik peaks tagama, et mahaarvamisi põhjustanud puudujäägid, mis endiselt eksisteerivad otsuse tegemise ajal, kõrvaldatakse tegevuskavaga, mis on koostatud komisjoniga konsulteerides ja milles on esitatud selged arengunäitajad. Kui sellist edasilükkamist kasutav liikmesriik ei suuda puudusi tegevuskavaga kõrvaldada ning põhjustab sellega liidu eelarvele täiendavat finantsriski, peaks komisjon saama proportsionaalsuse põhimõttest lähtuvalt muuta oma otsust mahaarvamiste kohaldamise tähtaja edasilükkamise kohta või tunnistada see kehtetuks.
(79)

Sellega seoses tuleks märkida, et nagu põhjenduses 77 selgitatud, moodustas müük väljapoole liitu vähem kui 6 % äriühingu kogumüügist ja seetõttu ei saanud see komisjoni analüüsi oluliselt moonutada. Pärast järelduste teatavakstegemist esitas äriühing uue dokumendi, milles on välja toodud, missuguseid rattaosi kasutati väljapoole liitu eksporditud jalgrataste jaoks. Äriühing ei esitanud siiski ühtegi tõendit, mis kinnitab, et neid rattaosi kasutati tõesti mujale kui liitu eksporditud jalgrataste kokkupanemiseks (näiteks arveid mujale kui liitu eksporditud jalgrataste materjali eest, kus tuuakse välja kõnealuste jalgrataste jaoks kasutatud osade tüüp). Rattaosade kohta, mille puhul äriühing väitis, et komisjon pidas neid eksikombel Hiinast pärinevateks, märgitakse, et äriühing esitas andmed mitmete osade ostmise kohta Vietnami edasimüüjatelt, kuid tõendeid nende osade tootjate kohta ei esitatud, nagu selgitatud põhjenduses 71. Kuna kõnealuste rattaosade tegelike tootjate kohta puuduvad igasugused tõendid, ja võttes arvesse asjaolu, et äriühing on seotud Hiina äriühingutega, kellelt ta jalgrattaosi ostab, järeldatakse, et kõnealused rattaosad pärinevad samuti Hiinast. Kahe eespool kirjeldatud ostutellimuse kohta tuleb märkida, et need kajastasid äriühingu enda esitatud andmetel rattaosade ostu seotud Hiina äriühingult ning pärast järelduste teatavakstegemist ei esitatud mingeid tõendeid selle kohta, et äriühing tegi kõnealuseid rattaosi Hiinast pärinevatena deklareerides vea. Seetõttu lükati need väited tagasi.
3)

Lisatakse järgmine artikkel: „Artikkel 5a Riiklike statistikaametite juhid ja muude siseriiklike asutuste juhid 1. Liikmesriigid tagavad oma riiklikes statistikasüsteemides käesolevas määruses sätestatud ülesannete täitmise eest vastutavate ametnike ametialase sõltumatuse. 2. Sellel eesmärgil riiklike statistikaametite juhid: a) on ainupädevad otsustama protsesside, statistiliste meetodite, standardite ja menetluste üle, nagu ka riikliku statistikaameti poolt arendatava, koostatava ja levitatava Euroopa statistika väljundi ja publikatsioonide sisu ja avaldamise ajastuse üle; b) on volitatud võtma vastu otsuseid kõigis riikliku statistikaameti juhtimisega seotud küsimustes; c) täidavad oma statistikaalaseid ametiülesandeid sõltumatult, taotlemata või võtmata vastu juhiseid üheltki valitsuselt või muult institutsioonilt, organilt, ametilt või üksuselt; d) on vastutavad riikliku statistikaameti statistikaalase tegevuse ja eelarve täitmise eest; e) avaldavad aastaaruande ja võivad esitada arvamusi riikliku statistikaameti statistikaalase tegevusega seotud eelarveeraldiste kohta; f) koordineerivad statistikaalast tegevust kõikide siseriiklike asutuste vahel, mis osalevad Euroopa statistika arendamises, tegemises ja levitamises, nagu on sätestatud artikli 5 lõikes 1; g) koostavad vajaduse korral riiklikud suunised, et tagada kogu Euroopa statistika arendamise, tegemise ja levitamise kvaliteet oma riiklikus statistikasüsteemis, ning jälgivad nende suuniste rakendamist ning vaatavad neid läbi; samas vastutavad nad kõnealuste suuniste järgimise eest üksnes riiklikus statistikaametis; ning h) esindavad oma riiklikku statistikasüsteemi Euroopa statistikasüsteemis. 3. Iga liikmesriik tagab, et muud siseriiklikud asutused, mille haldusalas on Euroopa statistika arendamine, tegemine ja levitamine, täidavad niisuguseid ülesandeid kooskõlas selle riikliku statistikaameti juhi koostatud riiklike suunistega. 4. Liikmesriigid tagavad, et riiklike statistikaametite juhtide ja, kui see on asjakohane, Euroopa statistika tegemisega tegelevate muude siseriiklike asutuste statistikavaldkonna juhtide töölevõtmise ja ametisse nimetamise menetlused on läbipaistvad ja põhinevad üksnes ametialastel kriteeriumidel. Nimetatud menetlus tagab, et järgitakse võrdse kohtlemise põhimõtet, eelkõige soolise võrdõiguslikkuse osas. Riiklike statistikaametite juhtide töölt vabastamise või teisele ametikohale üleviimise põhjused ei tohi tuleneda ametialase sõltumatuse põhimõtte järgimisest. 5. Iga liikmesriik võib luua siseriikliku organi, et tagada asjaomases liikmesriigis Euroopa statistika koostajate ametialane sõltumatus. Riiklike statistikaametite juhid ja, kui see on asjakohane, Euroopa statistika tegemisega tegelevate muude siseriiklike asutuste statistikavaldkonna juhid võivad võtta vastu niisuguste organite nõuandeid. Selliste organite liikmete töölevõtmise, üleviimise ja töölt vabastamise menetlus peab olema läbipaistev ning põhinema üksnes ametialastel kriteeriumidel. Menetlus peab tagama, et järgitakse võrdse kohtlemise põhimõtet, eelkõige soolise võrdõiguslikkuse osas.”
(2)

Liit on pidanud läbirääkimisi tariifisoodustuste suhtes vastavalt üldise tolli- ja kaubanduskokkuleppe (GATT) XXVIII artiklile ja mitmepoolsete kaubandusläbirääkimiste Uruguay voorus. Nende läbirääkimiste tulemusel on sõlmitud kokkulepped, mis on heaks kiidetud nõukogu otsusega 94/87/EÜ (5) ja nõukogu otsusega 94/800/EÜ (6).
(5)

Toiduohutusamet jõudis ka järeldusele, et kaaliumjodiid, veevaba kaltsiumjodaat ja kaetud granuleeritud veevaba kaltsiumjodaat on asjaomaste sihtliikide jaoks tõhusad joodiallikad ning et probleeme ohutusega ei teki, tingimusel et võetakse asjakohased kaitsemeetmed. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödas sisalduvate kõnealuste söödalisandite analüüsimise meetodi kohta.
(3)

Keskmine otsetoetus hektari kohta 2015. aastal arvutatakse nii, et Horvaatia riiklik ülemmäär 2015. aastal, millest lahutatakse demineerimise erireservi 31. detsembril 2014. aastal kasutamata jäänud summa, jagatakse põllumajandustootjatele kättesaadavate toetusõiguste arvuga samal kuupäeval. Summa, mis lisatakse riiklikule ülemmäärale 2015. ja järgnevatel aastatel, arvutatakse, võttes aluseks ajakava, millele on osutatud määruse (EL) nr 1307/2013 artiklis 17, ja asjaolu, et 31. jaanuari 2015. aasta teate kohaselt jõutakse kõnealuse määruse VII lisas sätestatud maksimumsummadeni alates 2015. kalendriaastast.
(6)

Selleks et tagada liikmesriikidele õiguskindlus rakenduskavade elluviimiseks EMKFi raames, on vaja määratleda ühise kalanduspoliitika eeskirjade eiramise juhtumid, mis on olulised mere bioloogiliste ressursside kaitse seisukohast ja võivad põhjustada määruse (EL) nr 508/2014 kohast maksetähtaja edasilükkamist või maksete peatamist. Need juhtumid on aluseks määruse (EL) nr 508/2014 kohaldamisel ja määruse (EL) nr 1380/2013 artikli 41 rakendamisel, ilma et see piiraks muude ühise kalanduspoliitika eeskirjadega ette nähtud sanktsioonide kohaldamist.